Félagsmálaráðherra færir átján störf til landsbyggðarinnar Magnús Stefánsson félagsmálaráðherra hefur ákveðið að flytja meginstarfsemi Fæðingarorlofssjóðs frá Reykjavík til Hvammstanga . Frá næstu áramótum flyst starfsemi sjóðsins til Vinnumálastofnunar og hefur ráðherra falið forstjóra Vinnumálstofnunar og starfsmönnum hans að undirbúa flutninginn . Gert er ráð fyrir að um 10 stöðugildi verði við starfsemi sjóðsins á Hvammstanga . Þá hefur félagsmálaráðherra ákveðið að umsýsla atvinnuleysistrygginga fari fram og verði staðsett á Skagaströnd . Með gildistöku nýrra laga þann 1. júlí nk. um atvinnuleysistryggingar mun Vinnumálastofnun annast alla stjórnsýslu og umsýslu atvinnuleysistrygginga samkvæmt sérstökum samningi við stjórn Atvinnuleysistryggingasjóðs . Með þessum breytingum er ætlunin að tryggja enn betur hagræði , samræmi og faglegri vinnubrögð við ákvörðun um rétt innan atvinnuleysistryggingakerfisins og umsýsla fari fram á einum stað fyrir landið allt í stað margra áður . Gert er ráð fyrir að um 6 - 8 stöðugildi verði við starfsemi í reiknistofu atvinnuleysistrygginga . Með þessum ráðstöfunum eru flutt 16 - 18 störf til landsbyggðarinnar og hafa ekki fleiri störf verið færð með þessum hætti síðan Árni M. Mathiesen sjávarútvegsráðherra ákvað að flytja hluta af starfsemi Fiskistofu til landsbyggðarinnar .